Diari Oficial de la Generalitat Valenciana


Sumari del DOGV 7836, del 25-07-2016 (2016/5864)

ACORD de 13 de maig de 2016, de Consell, pel qual s'adopten mesures de contenció de la despesa pública per a assegurar el compliment dels compromisos adoptats per la Generalitat en matèria d'estabilitat pressupostària i sostenibilitat financera.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5864


Data del document
:   13-05-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de maig de 2016, de Consell, pel qual s'adopten mesures de contenció de la despesa pública per a assegurar el compliment dels compromisos adoptats per la Generalitat en matèria d'estabilitat pressupostària i sostenibilitat financera. [2016/5864]  
Establit l'objectiu d'estabilitat per a la Comunitat en el present exercici en un 0,7 % del PIB, i en el marc de l'actual situació econòmica i de les insuficiències del vigent model de finançament, cal adoptar les mesures oportunes que permeten assegurar el seu compliment respectant en tot cas, com a criteri fonamental, el manteniment del nivell de prestació dels serveis públics competència de la Generalitat.  
  
En l'àmbit pressupostari, les esmentades mesures s'articulen mitjançant la qualificació de no disponibilitat de determinats crèdits pressupostaris, amb l'objectiu de permetre tant l'òptima aplicació dels recursos pressupostaris disponibles, com d'assegurar una execució flexible, eficaç i rigorosa del pressupost. En aquest sentit, el present Acord inclou les salvaguardes necessàries per a assegurar la cobertura d'actuacions ineludibles en les àrees bàsiques de prestació de serveis públics fonamentals (sanitat, educació i serveis socials essencials).  
  
Per tot això, i d'acord amb el que disposen els articles 56 i 57 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i l'Acord de la Comissió Delegada del Govern per a Assumptes Econòmics, sobre condicions addicionals a complir per les comunitats autònomes adherides al Fons de Finançament a Comunitats Autònomes, compartiment Fons de Liquiditat Autonòmic 2016 a proposta del conseller d'Hisenda i Model Econòmic, el Consell  
  
ACORDA:  
  
Primer  
Amb l'objecte d'assegurar els objectius de contenció de la despesa pública, sense comprometre l'adequada prestació de serveis públics, es declara la no disponibilitat en un 5 % dels crèdits dels capítols IV, VI i VII i del 7 % en el capítol II, que hauran d'estar a disposició de la Conselleria d'Hisenda i Model Econòmic abans del pròxim 18 de maig.  
  
En conseqüència, les diferents conselleries hauran de reajustar les seues prioritats de despesa als efectes de complir el que disposa aquest Acord.  
  
Segon  
1. La declaració de no disponibilitat a què es refereix l'apartat anterior s'aplicarà amb l'abast següent:  
1. No afectarà fons finalistes.  
2. No afectarà la dotació de les línies de subvenció/transferència que es detallen en els annexos I i II.  
3. No afectarà la totalitat dels crèdits vinculats als programes que es detallen en l'annex III.  
2. En l'àmbit del sector públic instrumental, el detall dels crèdits i línies de transferències afectades per la no disponibilitat serà el que s'arreplega en l'annex IV.  
  
Tercer  
En tot cas, el que disposa aquest Acord no serà aplicable a les següents seccions pressupostàries: 01, 02, 03, 04, 17 i 24.  
  
  
Quart  
L'import total de la no disponibilitat autoritzada en aquest Acord ascendeix a 83.958.925,29 euros, d'acord amb el següent detall en milers d'euros:  
  
  
  
SECCIONES PRESSUPOSTÀRIES TOTAL NO EXECUCIÓ  
milers -  
05 € Presidència de la Generalitat 10.078,15  
16 € Vicepresidència i Conselleria d'Igualtat i Polítiques Inclusives 10.011,28  
06 € Hisenda i Model Econòmic 1.643,62  
07 € Justícia, Administració Pública, Reformes Democràtiques i Llibertats Públiques 3.530,12  
09 € Educació, Investigació, Cultura i Esport 15.416,71  
10 € Sanitat Universal i Salut Pública 10.984,83  
11 € Economia Sostenible, Sectors Productius, Comerç i Treball 3.941,46  
12 € Agricultura, Medi Ambient, Canvi Climàtic i Desenvolupament Rural 8.196,37  
08 € Habitatge, Obres Públiques i Vertebració del Territori 13.454,60  
20 € Despeses Diverses 213,65  
22 € Transparència, Responsabilitat Social, Participació i Cooperació 902,50  
TOTAL 78.373,29  
  
  
  
Cinqué  
El present Acord no podrà ser revocat si no és en els termes i condicions previstos en l'Acord sobre condicions addicionals que han de complir les comunitats autònomes adherides al Fons de Finançament a Comunitats Autònomes, compartiment Fons de Liquiditat Autonòmic 2016, adoptat per la Comissió Delegada del Govern per a Assumptes Econòmics, en la seua reunió de 31 de març de 2016.  
  
Sisé  
La Conselleria d'Hisenda i Model Econòmic haurà de donar compte al Consell de les actuacions realitzades a l'empara d'aquest Acord.  
  
València, 13 de maig de 2016  
  
La consellera secretària,  
MÓNICA OLTRA JARQUE  
  
  
  
ANNEX 2 DEL EXCEL